tomron87/hebrew-wikipedia-sentences-corpus huggingface dataset:
סדרה זו היא הפעם הראשונה בה ווהן משתמש באמצעי המספר, החלטה המושפעת מהאינטראקציה הגחמנית בין הטקסט לתמונות בספרי הילדים שהקריא לילדיו, ומרצונו לנסות משהו חדש שלדעתו יעבוד טוב עם פיתוח דמותה של הייזל.
זוהי גם הסדרה הראשונה שלו שיצאה לאור בהפצת "אימג' קומיקס", שאותה בחר כמוציאה לאור של הסדרה בהמלצת הסופר ג'יי פארבר, שציין לחיוב את החופש היצירתי שהחברה מעניקה ליוצריה.
את בחירתו נימק ופירט ווהן:
ביוני 2016, הצהיר ווהן שהוא כבר יודע כיצד יסתיים העמוד האחרון בחוברת האחרונה של הסדרה.
על איור הסדרה מופקדת המאיירת פיונה סטייפלס, אשר הוצגה בפני ווהן בתיווך חברם המשותף, הסופר סטיב ניילס, עמו עבדה סטייפלס על אחת מיצירותיו.
ווהן, שלא פגש את סטייפלס באופן אישי עד לפני הפאנל שלהם בקומיק-קון 2011 בסן דייגו, הסביר את בחירתו בסטייפלס על ידי תיאור תגובתו כשראה לראשונה את עבודתה: לסטייפלס שותפות בבעלות הזכויות על הסדרה.
בנוסף לעיצוב כל הדמויות, כלי הרכב וגזעי החייזרים בסיפור, הופקדה סטייפלס על עיצוב עטיפות החוברות וכתיבת דבריה ופרשנותיה של הייזל על האירועים המתוארים בכתב ידה שלה, שזה הדבר האחרון שהיא עושה לאחר סיום העבודה על הגרפיקה של כל דף.
את הדמויות מאיירת סטייפלס בסגנון עט ודיו, תוך שימוש בצבעים בהשראת משחקי וידאו ומנגה.
בתערוכת התמונות של 2012, סטייפלס תיארה את התהליך האיור שלה כדומה לתהליך ההנפשה, בו מושם דגש על דמויות ורקעים.
ווהן הצהיר כי סגנונה של סטייפלס השפיע על עלילת הסדרה – דמותו של גוס, למשל, היה פרי המצאתה של סטייפלס.
דוגמה נוספת להשפעת סגנונה של סטייפלס על העלילה הוא שימוש הדמויות השונות בטכנולוגיה אורגנית, כמו ספינת הרקטות עשוית-העץ של הדמויות הראשיות, החלטה עלילתית שמקורה בסלידתה של סטייפלס מלאייר חפצים מכניים.
במטרה לעצב את הרקעים הפלנטריים השונים של הסדרה, שאבה סטייפלס מאזורים ומבנים אמיתיים; חלק מהמבנים בכוכב הלכת קליב, למשל, נוצרו בהשראת הארכיטקטורה הקמבודית.
למשך פרסום מחציתה הראשונה של הסדרה, מחירה של חוברת בודדת בסדרה עמד על 2.99 דולר, מחיר אותו קבע ווהן כחלק מהחוזה שלו עם "אימג' קומיקס", לצד הסעיף כי סך העמודים בחוברת בודדת לא יפחת מ-22 עמודים.
החוברת הראשונה כללה 44 עמודים ללא פרסומות הן בגרסאותיה המודפסות והן בגרסאותיה הדיגיטליות.
בשנת 2023, עלה המחיר ל-3.99 דולר, החל מחוברת מס' 61. בנוסף, בסוף כל חוברת נמצא טור מכתבים הכולל מכתבי קוראים שנשלחו במלואם בדואר, אליהם נוהג ווהן להגיב בעצמו.
השקת הסדרה נחגגה בחנות הקומיקסים הפופולרית "מלטדאון קומיקס" בלוס אנג'לס, ובמסגרתה נערכה שיחה פומבית עם עמיתו לשעבר של ווהן ויוצר סדרת הטלוויזיה "אבודים", דיימון לינדלוף, בנוסף, קידם ווהן את הסדרה בסניף של "מלטדאון קומיקס" במנהטן וב"ברגן סטריט קומיקס" בברוקלין במהלך שבוע השקת החוברת הראשונה.
לאחר פרסום חוברת מס' 6 באוגוסט 2012, הודיע ווהן הודיע שייקח הפסקה בת חודשיים מפרסום הסדרה; לאחר מכן פורסמה קשת הסיפור הראשונה באוגדן בן 6 חוברות בכריכה רכה באוקטובר תמורת 9.99 דולר לפני המשך פרסום הסדרה בנובמבר, מנהג אותו המשיכו ווהן וסטייפלס לאחר כל קשת סיפור עוקבת ופרסומה בכריכה רכה.
באותו חודש, הופיעו יחד ווהן וסטייפלס בכנס הקומי-קון, ניו יורק 2012, לראשונה מאז השקת הסדרה.
לאחר הפצת האוגדן הראשון, סירבו חלק מהקמעונאים למכרו בשל עטיפתו המציגה את אלנה מניקה את הייזל.
בדצמבר 2014, הפיצה "אימג' קומיקס" את "Saga Deluxe Edition Volume 1", אוגדן בכריכה קשיחה בה נאגדו 18 חוברותיה הראשונות של הסדרה – בסך הכול שלוש קשתות הסיפור הראשונות שלה.
מכיוון שווהן תפס את סדרת הקומיקס כסיפורה האישי של הייזל, החליטו הוא וסטייפלס שכל אוגדן חדש בכריכה קשיחה תציג תמונה מקורית של הדמות הזו בשלב אחר של חייה.
מכיוון שהאוגדן הראשון כיסה את תקופת לידתה וינקותה, כריכתו מציגה תקריב של לוז יונקת משד אמה, על רקע מפל.
סטפנסון הזהיר את ווהן וסטייפלס כי חלק מהקמעונאים והמפיצים יתנגדו לעטיפה זו, ובכך יגבילו את קהל הקוראים של הסדרה, אך לאחר שראה את איורה של סטייפלס, החליט סטפנסון כי מכירות האוגדן לא יושפעו מכך.
ב-25 ביולי 2018 פורסמה חוברת מס' 54, שסיימה את המחצית הראשונה של הסדרה בקליף האנגר.
לאחר מכן יצאה הסדרה להפסקה ארוכה, במהלכה נאגדו 54 החוברות הראשונות במהדורת "Saga: Compendium One".
באפריל 2019 הצהיר ווהן בריאיון עם "אנטרטיינמנט ויקלי" כי מחציתה השנייה של הסדרה תימשך גם היא 54 חוברות, ותסתיים במה שאותו כינה "אפוס מתוכנן של 108 חוברות."
ב-9 באוקטובר 2021, הודיעו ווהן וסטייפלס במהלך דיון פאנל בכנס הקומיק-קון, ניו יורק שהסדרה תשוב בינואר 2022 עם חוברת מס' 55, שתהיה חוברת כפולה בת 44 עמודים ותחילתה של הקומפנדיום השני של הסדרה.
חוברת מס' 55 יצאה לאור ב-26 בינואר 2022, וזכתה לביקורות חיוביות.
לכל חוברת של "סאגה" פרק מספרי, כגון "פרק 1" לחוברת הבכורה.
כל שישה פרקים כוללים קשת סיפור המכונה "כרך", ואלו נאגדים מחדש בכריכה רכה.
כל שלושה כרכים מהווים "ספר", ואלו נאגדים בכריכה קשה.
הכרך הפותח מציג את דמויותיהם של אלנה ומרקו, שני אוהבים מעולמות שונים שאנשיהם נמצאים במלחמה זה עם זה.
אלנה מגיעה מקואליציית לנדפאל המתקדמת מבחינה טכנולוגית, הנקראת כך על שם לנדפאל, כוכב הלכת הגדול בגלקסיה, ומרקו מגיע מוורית', הירח של לנדפאל, שביכולת אנשיו להשתמש בכישוף ומאגיה.
מכיוון שהשמדת אחד הכוכבים תסיט את השני ממסלולו, החלו כוכבים אחרים להתערב במלחמה.
על אף שהשקט הושב על כנו בשני הכוכבים, הסכסוך התפשט על פני כל שאר כוכבי הלכת ותושביהם המקומיים נאלצו לבחור צד.
במהלך שנות המלחמה בין לנדפאל לוורית', אלנה ומרקו נפגשו כשהוטל עליה לשמור עליו בכלא על כוכב הלכת קליב לאחר שהפך לשבוי מלחמה.
השניים ברחו יחד שתים-עשרה שעות לאחר שנפגשו לראשונה.
בתחילת החוברת הראשונה של הסדרה, יולדת אלנה יולדת את בתם המשותפת, הייזל.
בני מינם ואף בני גזעים אחרים, אותם הזוג פוגש במהלך מסעם, מתקשים להאמין שהשניים הזדווגו מרצונם, והזוג נרדף על ידי הממשל משני הצדדים, הן בגלל הבגידה מצד שניהם והן על מנת למנוע מהחדשות על הזדווגתם להתפשט ולפגוע במורל חייליהם.
בלנדפאל, מוטלת על הנסיך רובוט הרביעי בפקודת אביו ללכוד את מרקו, אך עד מהרה הוא נקלע לעימות עם מתחרהו מוורית', שכיר חרב בשם "הרצון".
בסיום הכרך, רוחה של ילדה מתה בשם איזבל נקשרת להייזל והארבעה בורחים מקלייב ומוצאים מחסה אצל הוריו של מרקו.
בכרך השני מתגלה עוד על הוריו של מרקו, על גידולו, ועל מערכת יחסיו עם אלנה.
במקביל, מצטרפת ארוסתו לשעבר של מרקו, גוונדולין, לציד של "הרצון" אחר הזוג לצדה של סופי, שפחת מין בת שש, שניצלה על ידי "הרצון" וגוונדולין, מאוחר יותר, המשפחה מוצאת מקלט בביתו של הסופר ד.
אוסוולד הייסט (מחבר הרומן האהוב על אלנה), שם הם באים לראשונה במגע עם הנסיך רובוט הרביעי.
הכרך השלישי, שהחל באוגוסט 2013, שבו התכוון ווהן להציג "שינוי טונאלי גדול" עבור עלילת הסדרה, מציג את צמד העיתונאים אפשר ודוף, העובדים בצהובון בעודם ממשיכים בחקירה משלהם על אלנה ומרקו, שמוצאים מחסה בבית המגדלור של הסופר ד.
שם, המשפחה באה לראשונה במגע ישיר עם הנסיך רובוט הרביעי וגוונדולין ומצליחה להימלט מהם.
בסיום הכרך, מתחילה הייזל לעשות את צעדיה הראשונים, ואפשר ודוף נסחטים על ידי שכירת החרב "הסימן", אחותו של "הרצון", תוך שימוש בחומר שיהרוג אותם אם ידווחו על ממצאיהם על המשפחה למישהו אחר.
בכרך הרביעי, מגיעה המשפחה לכוכב הלכת גרדניה, שם אלנה מצטרפת לתוכנית בידור מחתרתית בשם "המעגל הפתוח", בה כל השחקנים עוטים מסכות.
במקביל, מתחילה הייזל לומר את מילותיה הראשונות, בעוד שבנו של הנסיך רובוט הרביעי נולד.
שוער רובוט ממורמר, דנגו, הורג את אשתו של הנסיך, חוטף את בנו התינוק ונוסע לגרדניה, שם הוא חוטף את המשפחה.
מרקו והנסיך רובוט הרביעי חוברים ליומה במטרה לרדוף אחר דנגו.
בינתיים, "הסימן" משתפת פעולה עם גוונדולין וסופי במטרה להשיג את סם ה"פיידאוואי", סם ריפוי, עבור פצעיו של "הרצון".
הכרך החמישי מתחיל שלושה חודשים לאחר מכן.
ספינת הרקטות של המשפחה שקעה באזור קפוא של גרדניה, שם דנגו נפגש עם חברי "המהפכה האחרונה", קבוצה אנטי-מלחמתית רדיקלית, המבקשת להשתמש בהייזל כקלף מיקוח במלחמתם נגד לנדפאל וורית'.
בינתיים, בעוד מרקו והנסיך רובוט הרביעי נאבקים לשמור על הברית שלהם בזמן שהם רודפים אחר יקיריהם החטופים, אלנה ויומה מתמודדים שניהם עם השלכות השימוש בסם "פיידאוואי".
בסיום הכרך, דנגו מרמה את המהפכנים, אך נהרג בעצמו על ידי הנסיך רובוט הרביעי, שמתאחד עם בנו.
מרקו ואלנה מתאחדים, אך הייזל וקלרה נלקחות לכלא לנדפאלי.
"הסימן", גוונדולין וסופי מצליחות להשיג את הסם, אך "הסימן" נהרגת.
בכרך השישי, אלנה ומרקו מחפשים אחר הייזל וקלרה, שנותרו כלואות בבית מעצר לנדפאלי.
אפשר ודוף חוזרים לחקור את הזוג לאחר ששמעו על מותה של "הסימן".
העיתונאים מתעמתים עם "הרצון", שמחדש את נקמתו נגד הנסיך רובוט הרביעי.
בינתיים, הנסיך רובוט משתמש בשם סר רובוט ומגדל את בנו הגדל במהירות, סקוויר.
בין הדמויות החדשות המוצגות בכרך נכללות מורתה הסימפתית של הייזל, נורין, ואסירה טרנסג'נדרית, פטריחור.
הכרך מסתיים כשהייזל מתאחדת עם הוריה והגילוי שאלנה שוב בהיריון.
הכרך השביעי החל בחוברת מס' 37, שיצאה לאור ב-31 באוגוסט 2016, עלילתו מתרחשת בעיקר במולדתה של סופי, כוכב השביט פאנג, בה ניטשת מלחמה המשפיעה על המשפחה.
עלילת משנה של הכרך עוסקת בהצטרפותה של פטריחור למשפחה וביחסיה עם חבריה, ובהריונה השני של אלנה.
בכרך השמיני, נאלצת המשפחה להתמודד עם תוצאות הפלת הריונה של אלנה לאחר המלחמה על פאנג.
ווהן הצהיר בריאיון כי דמותה של פטריחור תמשיך למלא תפקיד חשוב בהתפתחותה של הייזל, וכי עלילת משנה בכרך תעסוק במה שקרה ל"הרצון" בעקבות אירועי המלחמה.
הכרך התשיעי עוסק בדינמיקה בין המשפחה לבעלי בריתם, העוברת עליות ומורדות עקב נוכחותם של רודפיהם והתלכדות האירועים השונים עד לסיום הכרך, בו מתים מספר דמויות מרכזיות, בראשם מרקו.
עם סיום כתיבת כרך זה, יצאו בריאן ק.
ווהן ופיונה סטייפלס להפסקה ארוכה מכתיבת הסדרה.
בכרך העשירי, מתרחשת קפיצת זמן משמעותית בנרטיב העלילתי ביחס למספר שנות ההפסקה שלקחו בריאן ק.
המשפחה ובעלי בריתם יצאו לדרכים נפרדות מאז אירועי הכרך הקודם הטראומטיים.
קשת העלילה המרכזי מתמקד בעיקר במאמציה של אלנה לגדל את הייזל וסקווייר כאם חד-הורית.
אלנה היא אשתו של מרקו ואמה של הייזל.
חרף עוינותם של בני גזעם, אלנה התיידדה עם מרקו, וכשנודע לה שהוא אמור לעבור לכלא אכזרי יותר שממנו העצורים לא חוזרים לעולם, היא עזרה לו להימלט, רק שתים עשרה שעות לאחר שפגשה אותו.
מאוחר יותר, אלנה נישאה לו וילדה את בתם, הייזל, בפתיחת החוברת הראשונה של הסדרה.
על אף שצבע העור אינו חלק מהאתניות הגזעית שמתייחסים אליו במפורש במהלך הסדרה, ווהן וסטייפלס ציינו שגם אלנה וגם מרקו הם אנשים ממוצא אתני רב-תרבותי, וסטייפלס עיצב את אלנה כבעלת עור כהה יותר, לאחר שראתה אותה בעיני רוחה כדו-גזעית, ואת אביה כגבר הודי.
מרקו הוא בעלה של אלנה ואביה של הייזל.
מרקו הוא יליד הירח של לנדפאל, ורית', שלתושביו יש קרניים וביכולתם להשתמש בקסם.
מרקו היה חייל פשוט במלחמת עמו נגד קואליציית לנדפאל, שגדל מגיל צעיר עם סיפורי הזוועות שביצעו לנדפאל נגד בני עמם.
כשמרקו עזב את ורית' כמבוגר והשתתף לראשונה בקרב, הוא החל לפתח השקפה פחות לוחמנית ויותר פציפיסטית.
כאשר ניסה לחלוק את חששותיו עם ארוסתו באותה התקופה, גוונדולין, הוא הבין מתגובותיה הלא-סימפתיות וג'ינגואיסטיות את עומק הפערים וההשקפות שנוצר ביניהם.
מרקו נכנע לכוחות הקואליציה כ"סרבן מצפון" 18 חודשים לפני תחילת הסדרה, ושהה כשבוי מלחמה על כוכב הלכת קליב עד שהוברח על ידי הסוהרת שלו, אלנה, שברחה איתו, נישאה לו והרתה את בתם, הייזל.
הפיקוד העליון של ורית' שלח את "הרצון" אחרי מרקו באשמת "ויתור על שבועתו ובגידה בנרטיב".
חרף היותו פציפיסט אשר נשבע עם הולדת בתו שלעולם לא ישתמש בחרבו, הוא עושה זאת כאשר משפחתו מאוימת.
מרקו כה מיומן בשימוש בחרבו, עד כדי כך שביכולתו לחסל חוליה שלמה של חיילים חמושים בנשק חם באמצעותה בלבד, ובגינה הוא מכונה על ידי הנסיך רובוט הרביעי כ"כוח טבע".
בסיום הכרך התשיעי, נדקר מרקו אנושות בחזהו על ידי "הרצון" ולבסוף מת מפצעיו.
פיונה סטייפלס עיצבה את מרקו ומשפחתו כך שיהיו ממוצא אסייתי, לאחר שהשתמשה בקומץ של דוגמניות ושחקנים יפניים כהשראה בעת סיום עיצוב דמויותיהם.
בתגובה לתפיסתם כבעלי מוצא קווקזי, הצהירה סטייפלס, "אני יכול להבין מדוע אנשים לפעמים טועים לחשוב שהוא לבן, כי נמנעתי משימוש בסמנים גזעיים מוגזמים (עיניים מלוכסנות, אף מעוגל וכו').
עם ציורים מצוירים פשוטים כמו אלה, הרבה מאוד נותר לדמיונו של הקורא.
אז אני מקבלת את זה שיהיה איזשהו זיהוי שגוי כי לא ציירתי את משפחתו של מרקו כמו דמויות מ'מולאן'."
בתם של אלנה ומרקו, אשר מבעד לעיניה מסופרת הסדרה.
להייזל כנפיים כשל אמה, קרניים כשל אביה ועיניים ירוקות-חומות בגינן קיבלה את שמה.
הייזל מבלה את רוב ילדותה בספינת הטילים האורגנית שבה היא והוריה בורחים מקלייב.
הייזל עושה את צעדיה הראשונים בסוף הכרך השלישי, ומתחילה לדבר בביטויים פשוטים עם תחילת הכרך הרביעי.
היא חוגגת את יום הולדתה הרביעי בכרך השישי, במהלכו היא מוחזקת בבית מעצר לנדפאלי יחד עם סבתה.
רוחה של נערה מתבגרת מכוכב הלכת קלייב שנהרגה על ידי מוקש, שנולדה למשפחה של לוחמי התנגדות שבנו מנהרות על מנת לברוח מאנשים שפלשו לקלייב.
במהלך הכרך הראשון, עושה איזבל עסקה עם אלנה להציל את חייו של מרקו בתמורה לעזיבתה איתם כשהם עוזבים את קלייב, אך לשם כך עליה צריכה לקשור את נשמתה לזו של הייזל.
על אף שאלנה נרתעת בתחילה מלאפשר לה זאת, לבסוף היא מתרצה ועד מהרה מתחילה להעריך את נוכחותה של איזבל שכן היא משמשת כ"בייביסיטר" להייזל בלילות ומאפשרת לאלנה ולמרקו לנוח.
ביכולתה של איזבל ליצור אשליות ריאליסטיות שבאמצעותן היא יכולה להסוות את מראה החיצוני, אם כי אלו אינן פועלות במכונות כמו הרובוטים.
אמו של מרקו, שמופיעה לראשונה עם אביו של מרקו בסוף חוברת #6. אמה מתה בתקרית בלנגנקמפ בידי בני לנדפאל, ולכן קלרה פחות מקבלת את מערכת היחסים של מרקו עם אלנה.
כשנשאל איזו דמות הייתה האהובה עליו, ציין ווהן כי דמותה של קלרה הייתנ הקלה ביותר לכתיבה.
בן למשפחת המלוכה של ממלכת הרובוטים, שמונה על ידי קואליציית לנדפאל לרדוף אחר אלנה ומרקו בתחילת הסדרה כאשר אשתו נושאת את בנם הראשון.
כמו שאר בני גזעו, הנסיך רובוט הרביעי הוא דמוי-אדם שלראשו מקלט טלוויזיה קטן, החלטה עיצובית אותה הסביר ווהן בהשראת מהיקסמותו לטלוויזיות ישנות שיצאו לשוק כשהחל לכתוב לטלוויזיה.
לנסיך רובוט הרביעי גם דם כחול והיכולת להפוך את זרועו הימנית לתותח.
בתחילת הסדרה, הנסיך רובוט הרביעי חזר זה עתה מ"סיור גיהנומי בן שנתיים" שלאחריו נאלץ לקבל רגל חדשה בעקבות מארב אכזרי.
לאחר שהוא נפצע תוך כדי עימות מול המשפחה בכרך השלישי, מוחו "מאותחל", והוא עדיין נחשב לנעדר כאשר בנו נולד במהלך הכרך הרביעי.
בסיום הכרך התשיעי, ראשו נערף על ידי "הרצון" כנקמה על מותה של "הגבעול".
אחד מציידי הראשים הפרילנסרים שנשכרים על ידי הפיקוד העליון של ורית' במטרה להרוג את מרקו ואלנה ולהשיב לחזקתם את הייזל בחיים, לא רק בשל בגידתו של מרקו, אלא גם על מנת למנוע מהחדשות על הזדווגתם של אלנה ומרקו להתפשט ובכך לאיים על מורל החיילים.
"הרצון" מלווה בחתולת שקר, חתולה גדולת-ממדים מדברת שביכולתה לזהות שקרים.
וז, האישה שמעסיקה אותו, מצהירה בפניו ששכרה אותו בשל היותו שותף לרלטיביזם המוסרי של מרקו.
כאשר הוא נוסע לכוכב הלכת סקסטיליון, הנחשב למתירני מבחינה מינית ומוצגת בפניו שפחת מין בת שש, "הרצון" הורג את הסרסור שלה.
בעברו, היה "הרצון" מאהבה של "הגבעול", ציידת ראשים דמוית-עכבישה אשר גם היא נשכרה לרדוף אחר אלנה ומרקו עד למותה בידי הנסיך רובוט הרביעי, ואת מותה "הרצון" נשבע לנקום.
בהמשך מפתח "הרצון" משיכה לגוונדולין, על אף שהוא ממשיך להתאבל על מותה של "הגבעול".
אחותו סופי, שפונה אליו בשם "בילי" ושהכירה לו את "הגבעול", היא ציידת ראשים פרילנסרית נוספת שעובדת תחת השם "הסימן".
בכרך השלישי, מחליט "הרצון" לנטוש את משימתו ואת חייו הנוכחיים כצייד ראשים, אך חוזר בו לאחר שסובל מפציעה טראומטית וכמעט קטלנית ממנה נאמר לו על ידי רופא שסביר להניח שלעולם לא יחלים לחלוטין.
חתולת שקר היא בת לווייתו של "הרצון", המסייעת לו בעבודתו באמצעות יכולתה לזהות מתי אמירה מילולית היא שקר, אם כי כוחה מוגבל למצבו הנפשי של האדם המדבר: היא יכולה לזהות הונאה מכוונת, אך אינה יכולה לזהות שקר אם אמירה נתונה סבורה כנכונה על ידי הדובר.
לדברי איזבל, חתולי שקר תמיד משחקים לפי הכללים, רמז לעובדה שחתולי שקר מחויבים להודות גם באמיתות אתיות וגם באמיתות עובדתיות.
כשגוונדולין, שהופכת לבת בריתה של חתולת שקר, הורגת בטעות אדם, איזבל מטיחה בפניה שלא הייתה להם זכות להוציא להורג את האיש הזה בביתו, דבר שחתולת שקר אינה יכולה להכחיש.
התגלה כי החתולה השקרנית הייתה החלשה ביותר בהמלטת בת שבעת החתלתולים שבה נולדה, עובדה שגילויה גורם לה למצוקה נפשית.
שפחת מין לשעבר בת שש וחצי, שמחולצת בידי "הרצון" וגוונדולין מכוכב התענוגות סקסטיליון.
בהמשך, מגלה הנערה שהיא בעלת כוח מנטלי, שבעזרתה היא עוזרת ל"רצון" לעקוב אחר מרקו ואלנה.
בחוברת #13, מחליט "הרצון" לקרוא לה סופי, על שם אחותו.
ווהן הצהיר שסופי נוצרה כדי להמחיש את השפעותיה הנוראיות של המלחמה על האנושות וכביקורת על הצגתה המינית של הנסיכה ליאה כשפחתו של ג'אבה ההאט בסרט "מלחמת הכוכבים - פרק 6: שובו של הג'דיי", והסבירה, "הדמות הזו לפחות הייתה סקסית.
יש שפחות בעולם והן לא נראות כמו הנסיכה ליאה בביקיני."
ארוסתו לשעבר של מרקו, שמצטרפת למרדף של "הרצון" אחר המשפחה.
גוונדולין מופיעה לראשונה בסוף חוברת #8, לאחר שהוטל עליה לחקור את "הרצון" על ידי המזכיר הכללי של הפיקוד העליון של ורית', והיא מסייעת לו להציל את השפחה מסקסטיליון על מנת לדרבן אותו להשלים את משימתו.
טבעות הנישואין של מרקו ואלנה, שמתפקדות גם כמכשירי תרגום, השתייכו במקור לסביה של גוונדולין וכושפו בכישוף תרגום מכיוון שהיא ומרקו דיברו שני ניבים שונים של שפת האם של ורית'.
גוונדולין עונדת בנוסף את תליון התרגום של סביה, שחושל עם הטבעות כחלק מאותו סט, סביב צווארה.
על אף שבתחילה היא מתנגדת לחיזוריו של "הרצון", בהמשך היא מגלה את רגשותיה ההדדיים כלפיו בזמן שהיא מנסה למצוא עבורו טיפול רפואי לאחר שהוא סובל מפציעה קטלנית.
אפשר ודוף הם צמד עיתונאי וצלם, בהתאמה, מכוכב הלכת ג'טסאם, שעובדים עבור צהובון בשם "The Hebdomadal".
בלוניות הדיבור של השניים, כמו של כל שאר תושבי ג'טסאם, מוצג כטקסט ירוק מוקף בבועיות.
ג'טסאם הוא כוכב לכת תת-מימי בחלקו, שכן לילידיו פיזיולוגיה אמפיבית, באמצעותם הם מסוגלים לשרוד במים ומחוצה להם.
אפשר ודוף חווים יותר מעימות אחד עם שכירי-חרב פרילנסרים שנשכרו לשים קץ לחקירתם על המשפחה.
בשלב מסוים, מרעילה אותם "הסימן" באמברגון, רעל מיוחד שיהרוג אותם אם ידווחו על ממצאיהם על המשפחה למישהו אחר, אם כי הם מנסים למצוא דרך לעקוף זאת על מנת להמשיך בחקירתם.
לאחר שנודע להם ש"הסימן" מתה, השניים מנסים לחדש את חקירתם, אך נקלעים לעימות מול "הרצון", שמגייס אותם לשירותיו.
שם האוגדן החוברות שנאגדו בו תאריך הפצה מסת"ב 1 Saga Vol.
שם האוגדן החוברות שנאגדו בו תאריך הפצה מסת"ב 1 Saga Compendium One Saga #1–54 19 באוקטובר 2023
החוברת הראשונה אזלה מהדפסתה הראשונה עוד לפני יציאתה לאור ב-14 במרץ 2012. הדפסה שנייה שהוזמנה ל-11 באפריל, תאריך יציאתה לאור של החוברת השנייה, נמכרה לחלוטין גם היא, והוזמנה לה הדפסה שלישית, שהתעתדה להגיע לחנויות ב-25 באפריל.
בסופו של דבר, הודפסה החוברת הראשונה בחמש הדפסות, ועד אוגוסט 2012, נמכרה ביותר מ-70,000 עותקים בדפוסים שונים.
החל משנת 2016, עקפה מכירות המהדורות שנאספו של הסדרה את אלו של "המתים המהלכים, סדרת קומיקס מצליחה נוספת מבית אימג' קומיקס, שזכתה לנראות ציבורית רבה יותר בעקבות עיבודה הטלוויזיוני.
הכרך הראשון, שאסף את שש החוברות הראשונות, יצא לאור ב-10 באוקטובר 2012, ודורג במקום ה-6 ברשימת רבי המכר בקטגוריית הרומנים הגרפיים של "ניו יורק טיימס" בשבוע שחל בו 29 באוקטובר.
על אף שחוברת מס' 7 אזלה מההדפסה עם יציאתה לאור, מנהלת יחסי הציבור והשיווק של "אימג' קומיקס", ג'ניפר דה-גוזמן, הודיעה במכתב מ-12 בדצמבר 2012 לקמעונאים שהיא לא תדפיס מחדש מספר חוברות קומיקס נבחרים, דוגמת חוברת זו.
דה-גוזמן הסביר את המהלך כתוצאה מירידה בהזמנות על סדרת קומיקס נמכרות כמו Saga, חרף שבחי הביקורת והישגי המכירה העקביות ברמת המפיצים.
במקום להשקיע בהדפסות שניות, הסבירה דה-גוזמן כי החברה תמקד את תשומת ליבה בלהבטיח שההדפסה הראשונה תזכה במכירות הרצויות.
עם יציאתו לאור, הופיע מיד הכרך השני בראש רשימת רבי המכר בקטגוריית הרומנים הגרפיים של הניו יורק טיימס.
הסדרה זכתה לשבחי הביקורות, והיא נחשבת לאחת מסדרות הקומיקס האמריקאיות המפורסמות ביותר שמתפרסמות (נכון לאוקטובר 2018).
באתר הביקורות "Comic Book Roundup", מחזיקה הסדרה בציון ממוצע של 9.0/10, שניתן לה על בסיס הציון הכללי לסדרה והציון לכל כרך בנפרד.
החוברת הראשונה זכתה לביקורות חיוביות בפרסומים כגון "Publishers Weekly", "MTV", "Ain't it Cool News", מגזין "Complex", "Comic Book Resources", "iFanboy" ו-ComicsAlliance; כולם שיבחו את יכולתו של ווהן לשלב אלמנטים מסוגות שונות, לבסס את התפאורה והמיתולוגיה העצומה, ולהציג דמויות שהעסיקו את דמיונו של הקורא.
מבקרים רבים השוו את הספר לשילוב של יצירות מדע בדיוני ופנטזיה, כמו "מלחמת הכוכבים ו"שר הטבעות", ליצירות ספרות קלאסיות כמו "רומיאו ויוליה ו"המלט".
"AICN" ציין לטובה את השימוש בדמותה של הייזל במטרה לתעד אירועים בקנה מידה גדול מנקודת מבטה הפורשת את אירועי העבר, ואלכס זלבן מ-"MTV Geek" העיר כי ביכולתו היה לשמוע את המוזיקה של ג'ון ויליאמס בזמן קריאת הספר.
מבקרים רבים גם שיבחו את ווהן על הבחירה להתחיל את העלילה בלידתה של הייזל במקום לפגוע בקצב העלילה עם אקספוזיציה גדושה של פגישתם הראשונה של אלנה ומרקו.
טוד אלן מ"הביט" שיבח את "טעמו הייחודי של הספר", תוך ציון לחיוב את מניעי הדמויות, בתפאורה הסוריאליסטית הסוחפת, המוזרויות השונות של העלילה והנימות הפוליטיות שלה.
הייז מ-"Geeks of Doom כינו את הסדרה "קלאסית"; הייז שיבח בנוסף את "אימג' קומיקס" על תעוזתה לפרסם סדרה "מקורית" כזו.
איוריה של פיונה סטייפלס, אשר אופיינו כ"מפוארות", זכו גם לשבחים רבים.
"AICN" הבליטה לחיוב את שליטתה של סטייפלס באיורי נופי חלל סוחפים ושאר סממני סוגת האופרת חלל, כמו גם את שליטתה בהבעות הפנים השונות של הדמויות, שמתמזגות באופן מושלם עם דיאלוג של ווהן.
טוד אלן מ"הביט" אף ציין כי הנופים של סטייפלס ממלאים לפעמים חלק בסיפור בתור הרקע הקדמי.
החוברות הבאות שהשלימו את הכרך הראשון זכו גם הן לביקורות חיוביות דומות, כשלחוברת מס' 2 הוזמנו שלוש הדפסות נוספות, ולחוברות מס' 3–6 הוזמנו הדפסות שניות.
הסדרה נכללה ברשימת "הקומיקס שעליו אנו מודים השנה" של IGN לשנת 2012 ותפסה את המקום הראשון ברשימת "10 הקומיקס המובילים לשנת 2012" של CBR.
באוגוסט 2013, דאגלס וולק ממגזין "הטיימס" התייחס לסדרה כ"להיט מפתיע", וכינה אותה "שובבה, וולגרית ויצירתית להפליא".
ג'וזף מקייב מ-"The Nerdist" כלל את האוגדן "Saga Book One" ברשימת "5 המובילים של אוגדני הקומיקס המחודשים של 2014".
באותה שנה, לורה סנדון מכתב העת של איגוד המדע הבדיוני הבריטי "וקטור" ציינה את סדרת הקומיקס ברשימת "שישה קומיקסי מדע בדיוני פורצי דרך".
בשנת 2013 זכתה סדרת הקומיקס בשלושת פרסי אייזנר בקטגוריות בהם הייתה מועמדת: "הסדרה המתמשכת הטובה ביותר", "הסדרה החדשה הטובה ביותר" ו"הסופר הטוב ביותר".
באותה שנה, זכה הכרך הראשון בפרס הוגו לשנת 2013 בקטגוריית "הסיפור הגרפי הטוב ביותר".
הסדרה הייתה מועמדת גם לשבעה פרסי הארווי לשנת 2013 וזכתה בשישה מהם: "הסופר הטוב ביותר", האמן/נית הטוב/ה ביותר", "הקולוריסט הטוב ביותר", "הסדרה החדשה הטובה ביותר", "הסדרה המתמשכת או המוגבלת הטובה ביותר", ו"החוברת או הסיפור הטוב ביותר".
בשנת 2014, זכתה הסדרה בכל שלושת פרסי האייזנר שהייתה מועמדת עבורם: "הצייר/אמן המולטימדיה הטוב ביותר", "הסופר הטוב ביותר" ו"הסדרה המתמשכת הטובה ביותר".
בשנת 2015, שוב הייתה הסדרה מועמדת לאותם שלושת פרסי אייזנר בה זכתה בשנה הקודמת, וזכתה בשניים מהם: "הסדרה המתמשכת הטובה ביותר" ו"הפנסילר / אינקר הטוב ביותר".
באותה שנה, זכה הכרך הרביעי בפרס "Goodreads Choice" בקטגוריית "רומנים גרפיים וקומיקס" לשנת 2015.
ב-9 באפריל 2013, דיווח על איסור שהטילה "אפל" על מכירת חוברת מס' 12 של הקומיקס דרך מערכת iOS, מכיוון ששני פאנלים שתיארו מין אוראלי הומוסקסואלי בתוך מסך טלוויזיה הפרו את ההגבלות של אפל על תוכן מיני.
הדבר הביא לביקורת מצד אמנים וכותבים, שהצביעו על תוכן דומה שהופיע בחוברות קודמות של סדרת הקומיקס וביצירות אחרות שנמכרו דרך אייטונס.
ויליאם גיבסון ואחרים הציעו שההגבלה יכלה להתרחש במיוחד משום שהציורים המדוברים מתארים יחסי מין הומוסקסואליים.
יום לאחר מכן, הודיעה המפיצה הדיגיטלית "Comixology" כי היא הייתה זו, ולא "אפל", שבחרה שלא להנגיש את החוברת על סמך פרשנותם למדיניותה של "אפל", וכי לאחר קבלת הבהרות מ"אפל", החוברת תוכל להימכר כעת באמצעות iOS.
בשנת 2014, נכללה הסדרה ברשימת "עשרת הספרים המאתגרים ביותר" לאותה שנה מטעם איגוד הספריות האמריקאי, בשל היותו מכיל עירום ושפה פוגענית ועל היותו "אנטי-משפחתי...
מפורש מינית, ולא מתאים לשום קבוצת גיל."
בשנת 2015, החלה חברת "Skybound Entertainment" לקבל הזמנות מראש עבור פסל שרף המבוסס על דמותה של חתולת שקר, שנמכר במחיר של 75 דולר.
בפברואר 2016, החלה "Essential Sequential" לקבל הזמנות עבור בובות קטיפה של חתולת שקר, שנמכרו לראשונה במאי 2016. ביוני 2016, הודיעה "Skybound" כי במהלך כנס הקומיק-קון הבא, היא תציג לראשונה דמויות פעולה המבוססות על דמויותיהם של אלנה ומרקו מאת "McFarlane Toys".
החברה גם שיתפה פעולה עם "Yesterdays", חברת סיכות אמייל לאספנות בדרום קליפורניה, במטרה להפיק את ליין הסיכות הראשונה של "Skybound", הכוללת שתי סיכות של חתולת שקר וסיכה של גוס, הוגבלו ל-1,000 יחידות לכל אחד.
באוקטובר 2017, הכריזה "אימג' קומיקס" הכריזה על ליין של בובות פאנקו פופ המבוססות על דמויות מתוך הקומיקס שיהיו זמינות מפברואר 2018.
אני ממש מרוצה מכך שזה רק קומיקס." ווהן הצהיר שהם אמנם פתוחים לאפשרות זו, אם כי היא לא נמצאת בראש סדר העדיפויות עבורם.
עם זאת, לסדרת הקומיקס הופק מרצ'נדייז המבוסס עליה, לרבות ליין חולצות טריקו, שזכו לאזכור במדיה הפופולרית.
במהלך סדרת הטלוויזיה האמריקאית "על טבעי" נראית דמותה של צ'ארלי ברדבורי (בגילומה של פלישה דיי) לובשת חולצת טריקו עם דמותה של חתולת שקר.
דיי, שהתייחסה לסדרת הקומיקס בתור "הקומיקס הטוב ביותר אי-פעם", ציינה כי את החולצה בחר אישית אחד מתסריטאי הסדרה, רובי תומפסון.
עטיפת הכרך הראשון השנויה במחלוקת זכתה להתייחסות בפרק "The Meemaw Materialization" מתוך הסיטקום האמריקאית "המפץ הגדול".
סאגה ואנינן (בפינית: Saga Vanninen; נולדה ב-4 במאי 2003) היא אתלטית פינית, אלופת עולם באולם (נאנג'ינג 2025) ואלופת אירופה באולם (אפלדורן 2025) בקרב חמש.
אלופת הפסטיבל האולימפי האירופי לנוער בקרב שבע
בפסטיבל האולימפי האירופי לנוער שנערך ביולי בבאקו שבאזרבייג'ן זכתה במדליית זהב בקרב שבע בשיא אליפות חדש של 5,913 נקודות.
אלופת אירופה עד גיל 20 בקרב שבע
באליפות אירופה עד גיל 20 שנערכה ביולי בטאלין שבאסטוניה זכתה במדליית זהב בקרב שבע בשיא פינלנד עד גיל 20 חדש של 6,271 נקודות.
אלופת עולם עד גיל 20 בקרב שבע
באליפות העולם עד גיל 20 שנערכה באוגוסט בניירובי שבקניה זכתה במדליית זהב בקרב שבע בתוצאה של 5,997 נקודות.
אלופת עולם עד גיל 20 בקרב שבע בפעם השנייה ברציפות
באליפות העולם עד גיל 20 שנערכה באוגוסט בקאלי שבקולומביה זכתה במדליית זהב בקרב שבע בתוצאה של 6,084 נקודות.
באליפות אירופה שנערכה בהמשך החודש בברלין שבגרמניה סיימה במקום עשירי בקרב שבע בתוצאה של 6,045 נקודות.
באליפות אירופה באולם שנערכה במרץ באיסטנבול שבטורקיה סיימה במקום שביעי בקרב חמש בתוצאה של 4,440 נקודות.
בתחרות שנערכה במאי בגציס שבאוסטריה קבעה שיא אישי חדש של 6,391 נקודות בקרב שבע.
אלופת אירופה עד גיל 23 בקרב שבע
באליפות אירופה עד גיל 23 שנערכה ביולי באספו שבפינלנד זכתה במדליית זהב בקרב שבע בתוצאה של 6,317 נקודות.
באליפות העולם שנערכה באוגוסט בבודפשט שבהונגריה סיימה במקום תשיעי בקרב שבע בתוצאה של 6,289 נקודות.
סגנית אלופת עולם באולם בקרב חמש
באליפות העולם באולם שנערכה במרץ בגלאזגו שבממלכה המאוחדת זכתה במדליית כסף בקרב חמש בשיא פינלנד חדש של 4,677 נקודות, אחרי נור וידטס מבלגיה (4,773 נקודות) ולפני סופי דוקטר מהולנד (4,571 נקודות).
באליפות אירופה שנערכה ברומא שבאיטליה ביוני פרשה מקרב חמש לאחר שני מקצועות.
באולימפיאדת פריז שנערכה באוגוסט סיימה במקום 15 בקרב שבע בתוצאה של 6,163 נקודות.
אלופת אירופה באולם בקרב חמש
באליפות אירופה באולם שנערכה באפלדורן שבהולנד במרץ זכתה במדליית זהב בקרב חמש בשיא אירופה עד גיל 23 ושיא פינלנד חדשים של 4,922 נקודות, לפני סופי דוקטר (4,826 נקודות) וקייט או'קונור מאירלנד (4,781 נקודות).
אלופת עולם באולם בקרב חמש
באליפות העולם באולם שנערכה בנאנג'ינג שברפובליקה העממית של סין בהמשך החודש זכתה במדליית זהב בקרב חמש בתוצאה של 4,821 נקודות, לפני קייט או'קונור (4,742 נקודות) וטאליה ברוקס מארצות הברית (4,669 נקודות).
סאגת וילנד (ביפנית: ヴィンランド・サガ; בתעתיק לעברית: וינרנדו סאגה) היא סדרת מאנגה הרפתקאות-דרמה היסטורית אפית יפנית שנכתבה ואוירה על ידי מאקוטו יוקימורה.
הסדרה מוצאת לאור בהוצאת "Kodansha", והופיעה לראשונה במגזין המאנגה לנוער "Weekly Shōnen Magazine" לפני שעברה למגזין המאנגה החודשי "Monthly Afternoon", המיועד למבוגרים צעירים.
נכון ליוני 2024, פרקי הסדרה נאספו ב-28 כרכי טנקובון.
בנוסף, קיבלה הסדרה רישיון להפצה בשפה האנגלית תחת הפצת "Kodansha USA".
עלילת המאנגה מהווה דרמטיזציה לסיפורו של ת'ורפין קרלספני ומשימתו למצוא את וינלנד, ועוסקת במהפכו מנער צמא-דם ומלא נקמה לצעיר פציפיסטי; מול מסעו עומדת עלייתו לשלטון של המלך קנוט כמסע מקביל ומנוגד ישירות לזה של ת'ורפין.
בהשראת אולף הראשון, מלך נורווגיה, החליט יוקימורה לכתוב את המאנגה כסיפור על עבדות.
עד אוגוסט 2022, נמכרו יותר מ-7 מיליון עותקים של המאנגה.
סדרת המאנגה זכתה לשבחי המבקרים, ששיבחו את העלילה, האמנות, כתיבת הדמויות, התמות שבמרכז העלילה והרקע הוויקינגי.
עלילת הסדרה מתרחשת בתחילה ברובה באנגליה בשנת 1013 לספירה, אשר נכבשה בעיקר על ידי המלך הדני סוון הראשון.
בעוד המלך סוון נמצא על ערש דווי, בניו, הנסיך האראלד והנסיך קנוט, רבים על כס המלוכה.
עלילת המאנגה שואבת אלמנטים מדיווחים היסטוריים מאותה התקופה, כגון "The Flateyjarbók", "סאגת הגרינלנדים" ו"סאגת אריק האדום".
בשנת 1013 לספירה, משרת ת'ורפין הצעיר את אסקלאד, בתקווה לאתגר אותו לדו-קרב ולהרוג אותו כנקמה על מותו של אביו ת'ורס, שנהרג במהלך תקיפה שהוביל אסקלאד במסעו לאנגליה.
הפלוגה של אסקלאד מוצאת תעסוקה כשכירי חרב תחת חרבו של המלך סוון בפלישה הדנית ללונדון, המובלת על ידי הבריטים ות'ורקל הגבוה, דודו של ת'ורפין ששירת עם ת'ורס כיומוויקינג.
כשת'ורקל לוקח בשבי את בנו של סוון, הנסיך קנוט, פלוגתו של אסקלאד לוכדת את הנסיך מתוך כוונה למכור אותו לשני הצדדים.
עם זאת, משנה אסקלאד את תוכניתו לפעול לפי האג'נדה האישית שלו כצאצאו של ארתוריוס, על מנת להגן על ויילס, מולדתה של אמו, מפני פלישה.
בסופו של דבר, נאלץ אסקלאד להקריב את עצמו על ידי התנקשות בסוון לעיני הקהל כאשר המלך מכריז על תוכניתו לפלוש לוויילס, ומעמיד פני מטורף כאשר קנוט הורג אותו, על מנת שהנסיך יוכל להשתלט על אנגליה הכבושה ללא עוררין.
ת'ורפין, שהמום מכך שנקמתו כשלה, מנסה להתנקש בחייו של קנוט, אך נידון לחיי שעבוד כשנעצר על ידי ת'ורקל.
שנתיים לאחר מותו של אסקלאד, ת'ורפין בן ה-19 עובד כעת בחווה בבעלותו של קטיל, איכר עשיר הדואג לעבדיו.
בחווה, מתיידד ת'ורפין עם עבד אחר בשם איינר שעוזר לו להעריך את חייו לאחר שנודע על עברו.
בעזרת איינר, ואביו של קטיל, סוורקר, לומד ת'ורפין להרפות מעברו האפל.
בשלב זה, הפך קנוט זה מכבר למלך אנגליה ודנמרק לאחר שהרעיל את אחיו, האראלד, ומתחיל בפשיטה על החווה של קטיל, תוך כדי שהוא מנצל את בניו של קטיל, ת'ורגיל ואולמר.
ת'ורפין מתעמת עם קנוט במטרה לשכנע אותו לחוס על החווה וחקלאיה.
לאחר שראה את הפיכתו של ת'ורפין לפציפיסט, מוותר קנוט על תביעתו על החווה.
כאשר שפחה נוספת בחווה, בה התאהב איינר, ארנהייד, כמעט נהרגת על ידי קטיל, נזכר תורפין בדבריו של אביו על ארצות השקט של וינלנד ומסכים עם איינר להגיע אליהם יחד.
השניים משתחררים לאחר מכן משעבודם, ומפליגים יחד עם לייף אריקסון, חבר ותיק של ת'ורס, חזרה לאיסלנד.
לאחר שהתאחד עם משפחתו, חולק תורפין עמם ועם שאר תושבי הכפר את תוכניותיו להתיישב בווינלנד.
על מנת לממן את מסעם, מתכננים ת'ורפין, לייף, איינר ובנו המאומץ של לייף, ת'ורפין "עיני-חרק", לנסוע ליוון ולמכור קרני חדשנים.
למשלחת של ת'ורפין מצטרפת בהמשך גודריד, נערה איסלנדית שנמלטת מנישואים בכפייה; קרלי, תינוק יתום שהצוות מוצא באיי פארו; והילדה, בתו של ממציא עם טינה לתורפין.
לאחר ניסיון להילחם בקבוצה של יומסוויקינגים, הקבוצה נתפסת ומשועבדת לת'ורקל.
ת'ורפין מתחיל מחדש את מסעו עם המשלחת שלו, ומושך את המתנקשים מסביב לקבוצת איים בזמן ששאר חברי המשלחת נמלטים לכיוון אודנסה; שם הם פוגשים את קפטן ואגן, מנהיג מחנה המורדים של יומסוויקינגים המבקש לגזול את השלטון מידיו של פלוקי לפני שהוא עובר לידיו של נכדו של פלוקי, באלדר.
הגברים שנותרו בחיים ממחנהו של ואגן נשבעים אמונים לת'ורקל, שמביס את פלוקי ולוכד אותו ואת באלדר.
ת'ורפין מתמנה באופן זמני למנהיג היומסוויקינגים, ותחת הוראותיו של קנוט, מביא לפירוד היומסוויקינגים ומציל את פלוקי ובאלדר מהוצאה להורג.
חופשייה מהוויקינגים, קבוצתו של ת'ורפין ממשיכה במסעה.
שנתיים לאחר מכן, חוזרת המשלחת של ת'ורפין לאיסלנד עם העושר שרכשו ממכירת קרני חדשנים ביוון.
תורפין וגודריד נישאים ומגדלים את קרלי כבנם.
עם המשאבים שהשיג במסעו, מתחיל ת'ורפין להרכיב משלחת חדשה ליישוב וינלנד, שם הוא יוצר מקלט שליו שבו אין עוד צורך בנשק על ידי פינוי חלק מהיער ועיבוד מוצלח של חיטה.
בנוסף, הוא וחבריו מצליחים לנהל משא ומתן על מערכת יחסים שלווה עם ילידי המיקמק.
עם זאת, ככל שעובר הזמן, מתחים בנוגע למשאבים ולמחלות שהביאו המתיישבים מביאים לתחילתו של סכסוך בין המתיישבים לילידים.
כאשר החשש ממלחמה בין שתי הקבוצות מתגבר, מתחיל תורפין לשקול את האפשרות לעזוב את וינלנד על מנת לשמר את השלום.
המאנגיקאי מאקוטו יוקימורה הצהיר כי במהלך כתיבת הטיוטה הראשונה לעלילת המאנגה, שאיפתו הייתה לכתוב סיפור על עבד; וכי על אף היותו עבד, מתמודד ת'ורפין בהצלחה עם האתגרים העומדים בדרכו להשגת יעדו.
עבור כתיבת דמותו של ת'ורפין, על אף שהתבססה על אישיות אמיתית, קיבל יוקימורה השראה מדמותו של המלך אולף הראשון, שאיבד את מעמדו כמלך והפך לעבד, אך הצליח לשוב לכס המלכות.
יוקימורה רצה שת'ורפין ילמד על דיכוי ותלאות אנושיות.
בדיעבד, הצהיר יוקימורה כי לת'ורפין אין מיומנויות בולטות או מבנה גוף מרשים.
על מנת להתבלט כדמות ראשית, נכתבה דמותו של ת'ורפין במטרה לחוות את הכאב שסובלים בני אדם.
למרות שמראהו של ת'ורפין משתנה על פני ארבע קשתות הסיפור, יוקימורה נזהר בכתיבת הפסיכולוגיה שלו.
עם זאת, עקב תלונות של העורך שלו, הוחלט לשנות את דמותו מעבד לוויקינג., יוקימורה הסכים לשינוי זה, שכן הוא רצה שת'ורפין יבין את הסיבות לטרגדיה שבהיותו ויקינג בשלב מאוחר יותר של העלילה, ורצה שהגיבור יושפע מאלימות ומזל רע.
ריצת הסדרה החלה באפריל 2005 במגזין "Weekly Shōnen" של "Kodansha", שם היא רצה עד אוקטובר 2005. לאחר הפסקה של חודשיים, חודשה הסדרה בשלהי דצמבר 2005 במגזין "Seinen Manga Monthly Afternoon", גם הוא בבעלות "Kodansha".
יוקימורה היה זה שביקש להחליף את המגזין בו הופצה הסדרה, לאחר שהבין שהוא מתקשה לעמוד בלוח זמנים של כתיבה שבועית ארוכת-טווח.
כשזה מגיע לאיורים ולקטעי לחימה, יוקימורה מדמיין אותם תחילה במוחו לפני שהוא מצייר.
הוא קיבל השראה מ-Battle Angel Alita מאת Yukito Kishiro, שלדעתו הוא אחד מאמני המאנגה הטובים ביותר.
יוקיורה נעזרה בדרך כלל בשלושה עוזרים בימי עבודה משותפים במשך כמעט שתים עשרה שעות.
הוא מנסה לתת לכל פרק 30 עמודים.
יוקימורה אף הצהיר שהוא עובד 18 שעות ביום, שכן אחת הטכניקות שלו דורשת זמן רב, ושהוא יוצר ומגיש עמוד אחד בכל יום למוציאה לאור.
כשהחל לראשונה בכתיבת ואיור הסדרה, העריך יוקימורה שהתהליך ייקח לו 10 שנים לסיום, אך בהמשך העריך מחדש כי התהליך ייקח 14 שנים.
בנוסף, ציין יוקימורה כי חשב שעלילת המאנגה תתפרש על פני 20 כרכים; כמות זו גדלה מאוחר יותר ליותר מ-22 כרכים.
בתחילת תהליך כתיבת הסדרה, היה יוקימורה אובד עצות, ותהה מתי יוכל לכתוב את גרעין עלילתה המרכזי של הסדרה.
מכיוון שלעיתים קרובות סבל מבעיות בטיפול בעלילה, יוקימורה התחיל לצייר באופן דיגיטלי מלא מפרק 168 עקב מגבלות מגפת הקורונה אך ממשיך לאייר בדיו אנלוגי לפני כתיבת וסריקת הטיוטה הסופית באופן דיגיטלי.
לדברי יוקימורה, הסדרה מחולקת לארבע קשתות סיפור – שלוש הראשונות הם קשת ה"מלחמה", קשת ה"עבדים" וקשת "המשלחת המזרחית"; הקשת הרביעית והאחרונה לא קיבלה שם מובהק משלה.
בנובמבר 2019, הודיע יוקימורה על תחילת הקשת האחרונה של הסדרה; שתתפרש על יותר מ-50 פרקים ויותר מ-1,000 עמודים, שייקחו "מספר שנים לסיים".
על אף שהמאנגה מושפעת מסאגת אריק האדום ומסאגת הגרינלנדים, ליוקימורה התקשה לקרוא אותם בשל אורכם הבולט.
לצורך כתיבת המאנגה, ביקר יוקימורה גם בקנדה על מנת לקבל השראה לחומר שעליו לאייר.
בנוסף, קיבל יוקימורה השראה מסדרות אנימה על ויקינגים שבהן צפה בילדותו והוקסם מהם מאז; תרבותם ואורח חייהם היו לו משהו חדש ורענן ביחס לחייו שלו.
בשנת 2003, נסע יוקימורה לסקנדינביה במטרה לערוך מחקר מקיף על ויקינגים, דבר שאיתגר אותו בשל מחסום השפה.
לאחר ששב מנסיעתו, טען יוקימורה שספינת האוסברג הייתה הספינה היפה ביותר שראה אי-פעם, והשווה את הוויקינגים לווקאו במקום לסמוראים, מכיוון שלדבריו, בעוד שהוויקינגים היו יותר חופשיים וכנים לגבי רגשותיהם שלהם; הסמוראים היו שקטים יותר וצייתנים כלפי אדונם או לכבודם שלהם.
יתר על כן, לצורך השלמת מחקרו, ביקר יוקימורה גם בדנמרק, איסלנד, צרפת ובריטניה; ואף יצרה דגמים בקנה מידה מלא במטרה להבטיח את מרב הריאליזם בתיאור החומרים, על אף שייצורם השפיע במידה ניכרת על לוח הזמנים שלו מבחינת לחץ.
בעוד שלרוב מתוארים הוויקינגים כגיבורים הירואיים, יוקימורה היה מעוניין לעסוק בפן המציאות הקשה של תקופתם.
בשל האלימות הקשה לה היה עד, דמותו של ת'ורפין תמיד מאוירת עם הבעת פנים רצינית בקשת הסיפור הראשונה ובקשת שבאה לאחר מכן, עסוק בלכפר על חטאיו.
כנגזרת מכך, מאופיינת דמותו של ת'ורקל כקומית יותר, מה שהקל על תהליך איור הקרבות.
בנוסף, מנעו עורכיו של יוקימורה לאייר את דמותו של קנוט עם זקן לעיתים קרובות, מכיוון שחששו שהתערבותו בארכיטיפ הבישונן שהוא ייצג תביא לירידה בפופולריות של הסדרה.
יוקימורה דחה טענה זו בטענה נגדית לפיה לכל אדם באותה התקופה היה זקן.
לעומת זאת, על אף התבגרותו במהלך הקשת הסיפור השנייה, מגלח ת'ורפין תכופות את זקנו, מכיוון שיוקימורה לא רצה שייצטייר כאדם חזק ואלים.
יוקימורה החל לחקור אודות ת'ורפין קרלספני לאחר שקרא ספר עליו.
בשל היעדר מידע היסטורי על דמותו, יוקימורה היה חדור מוטיבציה להפוך אותו לגיבור באמצעות מספר חירויות יצירתיות בכל הקשור לרגעים מחייו.
יוקימורה ציין שדמותו של ת'ורפין התפתחה בצל דמותו של אסקלאד, שדמותו הפכה מעורפלת אפילו לעצמו כתוצאה מהצדדים הרבים שהוא חושף בעצמו במהלך הסדרה.
יוקימורה אף הצהיר כי רוב הדמויות שכתב הם אנשים שת'ורפין מסתמך עליהם למעט דמותו של אסקלאד – גם המנטור וגם הנמסיס של ת'ורפין - שהיה יוצא הדופן.
מערכת יחסים מסובכת נוספת שכתב יוקימורה היא יחסיהם של איינר ות'ורפין, מכיוון שהשניים כושלים לבוא זה לעזרת זה.
באמצעות הדמויות, ביקש יוקימורה להראות מהי השפעת הנקמה על הדמויות עצמן ועל סביבתן.
בין שאר הדמויות, נוצרה דמותו של קנוט לשמש כניגוד לדמותו של ת'ורפין ולייצג את קונפליקט הערכים המנוגדים.
בדיעבד, גילה יוקימורה שהסדרה מציגה בעיקר דמויות גבריות בולטות, שכן הנשים מתות או מופיעות באופן מועט.
אחת היוצאות מן הכלל הייתה דמותה של גודריד – המבוססת על דמות היסטורית באותו שם שהשפיעה מאוד על חייו של ת'ורפין.
קשת הסיפור האחרונה של הסדרה, המתרחשת בווינלנד, מציגה באופן בולט את ילידי שבט המיקמק.
כתיבת הדמויות והתרבות המיקמקיות נעשו בהדרכתן של בוורלי ג'דור ויולנדה דני מהארגון החינוכי "Miꞌkmaw Kinaꞌmatnewey".
השימוש בשפת המיקמק נעשה בסיועו של ברני פרנסיס, בלשן וחוקר שעזר באורתוגרפיה הפרנסיס-סמית'ית, הכתיב הרשמי של המועצה הגדולה של מיקמק.
הדמויות המיקמקיות שת'ורפין פוגש במסעו נכתבו בהשראת אגדת-העם "מוווינסקוו" ("הדוב הקטן", או "הגור הקטן"), במהלכה הדמות הראשית תמיד חיה יחד עם הטבע במטרה לשרוד.
עם זאת, בניגוד לדמותו של ת'ורפין במאנגה, ת'ורפין קרלספני מת במהלך מסעו לווינלד, ויוקימורה הצהיר על כך שהוא מתלבט כיצד לכתוב את הקשת הסופית באופן מלא תקווה, והאם להישאר נאמן לעובדת מותו של ת'ורפין או לא.
במהלך ריאיון שהתקיים בינואר 2008, חשף יוקימורה כי הוא קיבל השראה להיכנס לתעשיית המאנגה לאחר שקרא את המאנגה "Fist of the North Star" כילד.
באותו ריאיון, הצהיר יוקימורה שתמיד רצה להפיק סדרה שמשקפת את אותם נושאים של "כוח וצדק".
יוקימורה הוסיף כי אחד המסרים שביקש להעביר באמצעות המאנגה הוא שעל אנשים להיות בעלי אידיאלים על מנת שיהיו להם חיים משגשגים.
בניגוד לדמויותיהם של הוויקינגים החזקים, דמויותיהם של העבדים נכתבו כהפכם הגמור על סמך מחקריו של יוקימורה.
יוקימורה האמין שהפואנטה של עבדים היא שצריך להיות להם אידיאלים שגם הקוראים צריכים ויוכלו לחלוק.
בעת כתיבת הסדרה "Planetes", נאבק יוקימורה בכתיבת ייצוג תמת האהבה ודרכי חיים.
מכיוון שהיה צעיר מדי בעת כתיבת הסדרה, יוקימורה לא היה מרוצה מהדרך שבה התמודד עם זה, והחליט לחקור את זה שוב בסדרה הנוכחית.
בעוד שהסדרה בולטת במידת האלימות שלה, הנגרמת בדרך כלל על ידי ויקינגים, יוקימורה טען שהוא שונא כל סוג של אלימות.
כתוצאה מכך, מרכיב מרכזי בכתיבת הסיפור הזה היה הרגעת חוש המוסר המודרני שלו.
בעוד הוויקינגים זכו להערצה בשל כוחם וזכו להכרה כגיבורים, הם גם נכתבו כאנשים שנבגדים על ידי חבריהם.
לאחר כתיבת מספר סיפורים אלימים, יוקימורה רצה להתמקד בתמת הריפוי וסליחה – עצמית ולאחרים.
בנוסף, חרדותיו וחוויותיו של יוקימורה במהלך המלחמה הקרה ופיגועי 11 בספטמבר השפיעו גם על פיתוח וכתיבת דמותו של ת'ורפין, שנפגע ממעשיו כוויקינג ובכך מחליט לייסד את וינלנד כארץ שבה אנשים מגזעים שונים יוכלו לחיות יחד בשלום.
במקור, הסדרה יצאה לאור לראשונה במגזין "Weekly Shōnen Magazine" של חברת "Kodansha" מ-13 באפריל עד 19 באוקטובר 2005. עם זאת, הפצת הסדרה עברה למגזין המאנגה "Monthly Afternoon" של "Kodansha" החל בגיליון פברואר 2006. בהמשך, אספה "Kodansha" את פרקי הסדרה לכרכי טנקובון בודדים.
שני הכרכים הראשונים הופצו בתחילה תחת חותם "Shōnen Magazine Comics", ולאחר מכן הוצאו מחדש תחת החותם של "Monthly Afternoon".
בשפה האנגלית, מופצת הסדרה תחת הרישיון של "Kodansha USA", במהדורות שאיגדו שני כרכים בכרך אחד בכריכה קשה.
הכרך הראשון פורסם ב-14 באוקטובר 2013. נכון ל-20 בדצמבר 2022, יצאו לאור שלושה עשר כרכים.
במהלך הפאנל שלה בכנס "Anime NYC 2022", הודיעה "Kodansha USA" על הוצאה לאור של מהדורות דלוקס שיאגדו שלושה כרכים בכרך אחד.
במרץ 2018, הוכרז על הפקתה של עיבוד אנימה לסדרה, שתופק על ידי "Twin Engine", "Production I.G", "Wit Studio" ו-"Kodansha".
על הנפשת הסדרה הייתה אחראית "Wit Studio"; על בימוי הופקד שוהיי יאבוטה, על הלחנת הפסקול הופקד הירושי סקו ועל המוזיקה, יוטקה יאמאדה; ועל עיצוב הדמויות הופקד טאקהיקו אבירו.
האנימה עלתה לשידור ב-7 ביולי 2019, ועונתה הראשונה כללה 24 פרקים ששודרו ברשת "NHK General TV".
הסדרה מופצת ברחבי העולם באמצעות שירות הזרמת המדיה "פריים וידאו".
ב-31 באוגוסט 2021, הפיצה חברת "Sentai Filmworks" את הסדרה במדיה הביתית עם תרגום חדש ודיבוב לאנגלית.
דיבוב אנגלי אחר, שהופק על ידי VSI Los Angeles, הופץ בעבר בשלוחתה היפנית של "נטפליקס".
בבריטניה ואירלנד, קיבלה חברת "MVM Entertainment" את הרישיון להפצת הסדרה.
בנוסף, עלתה הסדרה ל"נטפליקס" ברחבי העולם ב-7 ביולי 2022, כמו כן גם בשירות האנימה "קרנצ'ירול" וב-"HiDive" בטריטוריות נבחרות באותו יום.
ב-7 ביולי 2021, הכריזה "Twin Engine" על הפקת עונה שנייה לאנימה.
יאבוטה ואבירו שבו לתפקידים אותם מילאו במהלך הפקת העונה הראשונה.
העונה השנייה הונפשה על ידי "MAPPA", כללה גם היא 24 פרקים ועלתה לשידור ברשתות "Tokio MX", "BS11", ו-"GBS" ב-10 בינואר 2023. ברחבי העולם, למעט סין, דרום קוריאה ויפן, העונה השנייה הופצה על ידי "נטפליקס" ו"קרנצ'ירול".
העיבודים הבימתיים למאנגה, שקיבלו את השמות "Vinland Saga the Stage: At the End of the End of the Ocean" ו-"Vinland Saga the Stage: Revival of the Hero", עלו בטוקיו בין התאריכים 19–29 באפריל 2024. את העיבודים האלו כתבה וביימה דייסקה נישידה.
יוקימורה אייר פרק קרוסאובר בן שבעה עמודים בין הסדרה למשחק הווידאו "Assassin's Creed Valhalla" שהועלה לאתר של "יוביסופט" ב-23 באוקטובר 2020.
אבישי גרינבאום (נולד ב-23 בספטמבר 1992), המוכר בשם הבמה שלו "סאג'נקה" (Sajanka), הוא מוזיקאי בין-לאומי ישראלי, מז'אנר המוזיקה האלקטרונית הטראנס פסיכדלית (פסייטראנס).
גרינבאום גדל במגדל העמק, החך לנגן בגיל צעיר, בנעוריו החל להתנסות ביצירת מוזיקה אלקטרונית, ועם הזמן התעמק בז'אנר הפסייטראנס.
בתחילת שנות ה-2000 החל לפרסם את יצירותיו תחת שם הבמה "סאג'נקה".
נכון ליוני 2024, סאג'נקה ממוקם במקום ה-46 ברשימת האמנים הישראלים המושמעים ביותר בספוטיפיי עם 446,000 השמעות חודשיות.
שירו "Sun is Coming" הוא אחד מהשירים המושמעים ביותר של אומן ישראלי, וברשימת השירים הישראליים המושמעים ביותר בספוטיפיי מדורג במקום ה-71 עם למעלה מ-18 מיליון השמעות נכון לדצמבר 2024.
בשנת 2024 בהקרנת בכורה של הסרט ההודי Nirangal Moondru, בפס הקול שלו היו 3 טרקים של סאג'נקה.
במהלך הקריירה שלו, סאג'נקה הופיע בפסטיבלים מובילים ברחבי העולם, ביניהם:
בנוסף להופעותיו, שיתף פעולה עם מוזיקאים מוכרים בז'אנר והוציא מספר אלבומים וסינגלים שזכו להצלחה ולהערכה מצד המבקרים והקהל כאחד.
החולצות של סאג'נקה (Sajanka dress)
בהופעות שלו סאג'נקה מופיע בחולצות ססגוניות בעיצוב ובגזרה ייחודיים ושונים משאר אומני מוזיקת הטראנס.
החולצות הן בגזרת טוניקה, בעיצוב צבעוני
והן אינן משווקות בצורה מסחרית לקהל הרחב, למרות שקהל מעריציו מבקש אותן.
את החולצות תופרת מרסל, אימו של אבישי
ברחבי העולם הן מוכרות כ-Sajanka Dress (שמלות סאג'נקה).
מעת לעת מגריל סאג'נקה חולצות בודדות מהקולקציה האישית שלו בין עוקביו ברשתות החברתיות, ועשרות אלפי מתעניינים נרשמים לכל הגרלה.
סאג'נקה ידוע בסגנון המשלב צלילים פסיכדליים, מקצבים וצלילים מהמוזיקה ההודית וכן מלודיות המושפעות מהתרבות הישראלית ומהעולם האתני.
סגנונו כולל אלמנטים של פסייטראנס.
סאגת וינלנד (ביפנית: ヴィンランド・サガ) היא סדרת אנימה המבוססת על סדרת מאנגה באותו השם מאת מאקוטו יוקימורה.
את המוזיקה של הסדר הלחין יוטאקה יאמאדה.
שתי העונות זמינות בשירותי הזרמת המדיה נטפליקס ופריים וידאו ברחבי העולם.
עלילת הסדרה מתרחשת במהלך המאה ה-11 בסקנדינביה במהלך התקופה הוויקינגית, ומתמקדת בת'ורפין, לוחם איסלנדי צעיר אשר שואף לקחת חלק במלחמות בדומה לאביו.
בתחילת הסדרה אביו נרצח על ידי כוחותיו של מנהיג השבט אסקלאד.
ת'ורפין, אשר מעוניין להרוג את אסקלאד כנקמה על רצח אביו, מתחיל להתאמן ולעבוד כשכיר חרב עבורו על מנת שהוא יוכל בבוא היום לקחת חלק בדו-קרב נגד אסקלאד.
במהלך הסדרה ת'ורפין מוצא עצמו בכמה מהמלחמות הגדולות ביותר בתקופה הוויקינגית, כולל בפלישה לאנגליה.
לוחם מתבגר בפלוגתו של אסקלאד.
הוא שונא את אסקלאד על כך שהוא רצח את אביו, והוא נשבע שבעתיד הוא יהרוג אותו בדו-קרב כאשר תהיה לו את ההזדמנות לעשות זאת.
על מנת שהוא יוכל לקחת חלק בדו-קרב נגד אסקלאד הוא חייב לעשות דברים שונים עבור אסקלאד, כגון הרג של מנהיגים של האויב.
הדמות מבוססת באופן רופף על חוקר הארצות האיסלנדי ת'ורפין קרלספני (980 – 1007).
אסקלאד - מנהיג ערמומי וכריזמטי של שבט ויקינגי.
ת'ורקל - לוחם ויקינגי ודודו של ת'ורפין אשר אוהב במיוחד להילחם.
קנוט - נסיך דני בן 17. הדמות מבוססת על המלך ההיסטורי קנוט הגדול אשר היה מלך אנגליה, דנמרק ונורווגיה.
איינר - הוצג בעונה השנייה.
איינר היה חוואי מצפון אנגליה אשר במהלך הכיבוש הוויקינגי הפך לעבד.
איינר ות'ורפין הופכים לחברים טובים.
סאבמרין הוא סרט קומדיה-דרמה התבגרות מ-2010, שנכתב ובוים על ידי ריצ'רד איואדה, בכיכובם של נואה טיילור, פאדי קונסידיין, קרייג רוברטס, יסמין פייג' וסאלי הוקינס.
הסרט מבוסס על רומן מאת ג'ו דאנתורן משנת 2008 ונעשה כהפקה משותפת בין בריטניה לארצות הברית.
זהו סרט הביכורים של איואדה כבמאי.
אוליבר טייט הוא נער בן 15 שאינו פופולרי, המאוהב בחברתו לכיתה, ג'ורדנה בוון.
לאחר שהוא מתגרה בילדה אחרת כדי למשוך את תשומת לבה של ג'ורדנה, היא מזמינה אותו לפגישה סודית אחרי הלימודים, שם הם מצטלמים מתנשקים.
ג'ורדנה משתמשת בתמונות כדי לגרום לקנאה בחבר שלה לשעבר, מארק, שבתורו תוקף את אוליבר.
אולם, אוליבר מסרב לקרוא לג'ורדנה "שרמוטה".
אוליבר חושד שאמו מנהלת רומן עם גורו ניו-אייג' מקומי, גרהם פורביס, שעבר לגור בשכנות למשפחתו.
במקביל, ג'ורדנה מתמודדת עם מחלה קשה של אמה, ואוליבר נמנע מלבקר אותה בבית החולים.
כשאוליבר חושד שאמו בוגדת, הוא פורץ לביתו של גרהם ומשחית רכושו.
אביו של אוליבר מחזיר אותו הביתה והוריו מחליטים לעבוד על נישואיהם.
הסרט הוקרן בבכורה בפסטיבל הסרטים של טורונטו בשנת 2010. לאחר מכן, נרכש להפצה בארצות הברית על ידי The Weinstein Company.
הסרט הוקרן גם בפסטיבל הסרטים של לונדון ובפסטיבל הסרטים סאנדנס.
קרייג רוברטס – אוליבר טייט
יסמין פייג' – ג'ורדנה בוון
סאלי הוקינס – ג'יל טייט
נואה טיילור – לויד טייט
פאדי קונסידיין – גרהם פורביס
מלני וולטרס – ג'וד בוון
סטפן רודרי – מר דייווי
בן סטילר – שחקן באופרת סבון
במקור, מייקל שין ומתמודדת אקס פקטור לוסי ג'ונס היו אמורים להשתתף בסרט, אך נאלצו לפרוש עקב התחייבויות אחרות.
הצילומים החלו ב-26 באוקטובר 2009 והסתיימו בדצמבר 2009. אתרי הצילום כללו את סוונסי, קארדיף, רונדה ובארי (ויילס).
שישה שירים מקוריים נכתבו ובוצעו על ידי אלכס טרנר, סולן להקת ארקטיק מאנקיז הפסקול הגיע למקום ה-35 במצעד האלבומים הבריטי.
הקטע המקורי הולחן על ידי אנדרו יואיט, משתף פעולה ותיק של Ayoade, שהוקלט באולפני אייר עם תזמורת אנסמבל המלחינים.
הסרט קיבל ביקורות חיוביות מצד מבקרים.
המבקר רוג'ר איברט נתן לסרט 3 מתוך 4 כוכבים ותיאר אותו כ"רגיש וכנה".
בהגדרה בסיסית, סאדיזם הוא התופעה שבה בני אדם מסוימים מפיקים הנאה מגרימת סבל ממשי לזולת (אדם או בעל חיים).
עם זאת, מונח זה עשוי לתאר שתי תופעות התנהגותיות השונות מאוד מבחינת מוטיבציה.
רומנטו-ארוטיקה בדס"מית מתרחשת אך ורק בין בני אדם שנתנו לה הסכמה במפורש, ולא בין אדם לבעל חיים.
קיימת מחלוקת בשאלה האם לסווג סאדיזם פתולוגי כזה כהפרעת אישיות (Sadistic personality disorder, ובראשי תיבות SPD).
בכל מקרה מתייחסים אליו כמה שמסכן באופן עקבי את הפרט או את סביבתו, ולפיכך כדורש אבחנה, פרוגנוזה, וטיפול פסיכיאטרי.
כאשר סאדיזם פתולוגי קשור גם בהפקת ריגוש מיני מגרימת סבל ממשי, הוא נחשב לפאראפיליה מסוג לא-לגיטימי ונקרא "הפרעת סאדיזם מיני" (Sexual sadism disorder).
הסאדיזם הפתולוגי, מעבר להיותו כרוך בדרך כלל בפסיכופתיה, נקשר לא אחת גם בהפרעת אישיות אנטיסוציאלית.
יש להבחין בין התנהגות (פרקטיקה) מינית סדיסטית לבין קווי אישיות סדיסטיים הקיימים בהפרעות אישיות שונות, שיכולות להופיע גם בגיל צעיר אז הן עשויות להתבטא, בין היתר, בהתעללות בבעלי חיים.
המושג נטבע לראשונה על ידי הפסיכיאטר והסקסולוג האוסטרי-גרמני ריכרד פון קְרַאפְט-אֶבִּינג וקרוי על-שמו של המרקיז דה סאד, אציל צרפתי שהתפרסם עקב העונג המיני שהפיק מאלימות ומגרימת כאבים לזולת, מהלקאות, בעיקר באזור איברי המין, וממראה של דם.
אף שנראה שהיו בהיסטוריה דמויות שהתעלו בסאדיזם שלהם על המרקיז דה-סאד, הרי תופעת הסאדיזם, בדומה למזוכיזם, קרויה על שם מי שנתן לה ביטוי ספרותי מוצלח.
המרקיז דה-סאד הותיר תיעוד מלא של יחסי המין האלימים שקיים באמצעות כתביו, אותם כתב בעת היותו חבוש בבית הסוהר, ובערוב ימיו כאשר היה מאושפז בבית חולים לחולי נפש.
התנהגות משלימה לסאדיזם היא מזוכיזם (על שמו של לאופולד פון זאכר-מאזוך).
זיגמונד פרויד שילב את שתי ההתנהגויות למונח אחד: סאדו-מזוכיזם.
הפסיכולוג אריך פרום דירג את הסאדיזם לשלשה סוגים, מהקל אל הכבד
שליטה בזולת וגרימה לו לתלות והפיכתו למכשיר ביד השולט בו.
ניצול ושימוש בזולת וגנבה ממנו, הן מבחינה פיזית וחומרית והן מבחינה רגשית ותבונית.
פגיעה מכוונת בזולת מתוך רצון לגרום לו סבל, או לחזות בסבלו, שיכול להיות גופני אך יכול לעיתים רבות להיות גם נפשי כמו השפלה.
פרום הדגיש את התלות של הסאדיסט באדם שבו הוא שולט.
משום שתחושת הכוח והקיום שלו נובעת בשל עצם שליטתו בזולתו ובלעדיה הוא ירגיש מרוקן, ממוטט ומיואש.
סוגים של יחסים אלו, לתפיסתו, מצויים פעמים רבות ביחסים של מערכות נישואים ובין הורים לילדיהם.
עוד העיר פרום כי לעיתים קרובות יחסים אלו מוסווים באהבה, בשפע טוב לב, ובדאגה לזולת.
ונטיות אלו מקבלות התרצות (רציונליזציות) שונות: החל מהטיעון שהאדם השולט מאמין שהוא יודע מה טוב לאדם הנשלט יותר ממנו, או שהוא מאמין כי עשה רבות למען האדם הנשלט ולכן "מגיע" לו לשלוט, ועד לסוג התוקפני שבו האדם מונע מנקמה, ואף מטיעון של הגנה עצמית.
בספרות קיים שימוש נפוץ בסאדיזם, עד ימינו אנו.
האזכורים הראשונים המרכזיים לסאדיזם, כאמור, הם בכתבי המרקיז דה-סאד ובספרו של ליאופולד פון זאכר-מאזוך.
בסרט אדוני הכאוס נראים אמני הבלאק מטאל יורונימוס ודד כשיורונימוס מתעלל בדד ומעודד אותו להתאבד
גם בשירה יש התייחסות ענפה לסאדיזם.
סילביה פלאת' משתמשת לעיתים בשיריה בתיאורים העלולים לרמוז על סאדיזם.
הלהקה דפש מוד הוציאה ב-1984 את השיר "Master and a Servant".
הזמרת ריהאנה הוציאה שיר בשם "S&M".
סאדנלי הוא סרט מתח אמריקני.
את הסרט כתב ריצ'רד סייל, הפיק רוברט בסלר (יונייטד ארטיסטס) וביים לואיס אלן.
הקרנת הבכורה שלו נערכה ב-7 באוקטובר 1954 ואורכו 75 דקות.
הסרט מתאר ניסיון כושל להתנקש בחייו של נשיא ארצות הברית, בעיר הקטנה סאדנלי.
קבוצה של שלושה מתנקשים שנשכרו לחסל את הנשיא, בהנהגת ג'ון בארון (פרנק סינטרה), משתלטת על בית גבוה שצופה על תחנת הרכבת, ומחזיקה את יושבי הבית כבני ערובה.
בני הערובה הם בעל הבית - הסבא (ג'יימס גליסון), כלתו (ננסי גייטס.
בנו נהרג במלחמת העולם השנייה), נכדו הקטן, השריף של העיר (סטרלינג היידן) וטכנאי הטלוויזיה.
הסרט צולם בשחור-לבן, ובשנות השמונים נוצרה גרסה צבעונית, למכירה בווידאו.
בגלל הדמיון בין עלילת הסרט לבין רצח הנשיא קנדי בשנת 1963, ובין דמות המתנקש המעורער בנפשו לבין רוצח קנדי, שידור הסרט הופסק למשך שנים רבות.
לפי שמועה נפוצה, רוצחו של קנדי צפה בסרט והתרשם ממנו, מספר ימים לפני שהתנקש בנשיא.
השריף מקבל הודעה דחופה וסודית על הגעתו הקרובה של הנשיא, ברכבת מיוחדת.
מספר סוכנים של השירות החשאי מגיעים לעיר, בעקבות מידע מודיעיני שהגיע לידיהם, ומסייעים לשריף בהכנות למבצע ובסידורי האבטחה.
השריף מנסה ליצור קשר רומנטי עם האם הצעירה (ננסי גייטס), שבעלה נהרג במלחמה לפני כמה שנים, אך היא מסרבת להפסיק להתאבל.
היא מביעה כעס על מותו ה"מיותר", והוא מנסה לשכנע אותה שמותו היה מכובד, כי הגן על ערכים חשובים (הכוונה לשחרור אירופה מאימת גרמניה הנאצית).
גם הסבא (אביו של הבעל, ובעברו מאבטח אישי של הנשיא וילסון) מנסה להסביר לה שהמוות לא היה לחינם, אך בשלב זה היא עדיין מסרבת להשלים עם האבידה.
קבוצת המתנקשים שמגיעה לעיר בוחרת בבית המשפחה, שניצב על גבעה גבוהה וצופה על תחנת הרכבת, כמיקום לפעולה.
הם מציגים עצמם כסוכני FBI, בוחנים את הבית מבפנים, ומשתלטים על היושבים באיומי אקדח.
השריף מנסה לתקוף אותם ונורה בידו.
במהלך ההמתנה הארוכה לרכבת, הם מציבים עמדת צליפה ליד החלון, ומכינים את רובה הצלפים.
בני הערובה מנסים לשכנע אותם לוותר על ההתנקשות בדרכים שונות, אך לשווא.
מנהיג הקבוצה מספר שהפך לרוצח שכיר בעקבות שירותו הצבאי במלחמה, שהוציא אותו מדעתו.
מפקד צוות השירות החשאי, שנכנס לבית כדי לפגוש את חברו הוותיק (הסבא), נורה ונהרג.
אחד מחברי הקבוצה מתקרב לתחנת הרכבת, יורה למוות בסגן השריף ונורה למוות בעצמו.
טכנאי הטלוויזיה והסבא מצליחים לחשמל את שולחן המתכת ליד החלון (באמתלה של תיקון מקלט הטלוויזיה), וכך מתחשמל למוות החבר השני בקבוצה.
מנהיג הקבוצה, ג'ון בארון (פרנק סינטרה), נורה למוות על ידי האם הצעירה באקדח שהוחזק בביתה, לאחר שניסה לירות בבנה הקטן.